**Bestyrelsesmøde d. 14. september 2015**

Tilstede: Kirstine Krogh Sørensen, Cecilie Kristine Horslund Laustsen, Angus Terris, Klaus Frank-Larsen.

Afbud: Louise Sørensen.

1. **Godkendelse af referat:** Referatet fra d.10. august 2015 er godkendt.
2. **Valg af referat og ordstyrer:** Kirstine
3. **Godkendelse af dagsorden:** Dagsorden er godkendt.
4. **Orientering:** Efteråret er over os, og skybruddet fik fællesarealet til at gå over sine bredder, til stor glæde for Mia og Ronja, der fik sig et sensommerbad – men også til gene for andre haveejere, der fik våde skure. Der er ikke kommet nogle klager siden sidst.
5. **Opfølgning på tidligere klager:**

* Med hensyn til biler, der benytter fællesvejene som privatparkering, så er det blevet meget bedre i 1-15 afdelingen, men der er stadig plads til forbedring i 15-36 afdelingen. Dette punkt er fortsat et problem – især på brandvejen mellem de to afdelinger. Bestyrelsen kommer med nogle forslag til løsning på dette problem til næste generalforsamling. Her stemmes om løsning af problemet.
* Der er også stadig problemer med private dyr på fællesarealerne. Dette bedes snarest bragt i orden.
* Der er stadig plads til forbedring på visse matrikler vedr. hække samt generelt henkastning af haveaffald på fællesarealer. Bestyrelsen kommer med et forslag på løsning af dette.

1. **Salg af nr. 26:** Vi ønsker Maiken, Sebastian og Frida hjertelig velkommen i deres nye hus.
2. **Generalforsamling:** Vi minder alle om, at der afholdes generalforsamling d. 3. okt. Kl. 13.00. Der opfordres til at komme med punkter til generalforsamlingen, så vi kan drøfte vigtige ting med hinanden. Vi skal bl.a. have valgt en ny formand. Husk at det kun er haveejere, der har stemmeret. Husk også, at du ikke gemmer/glemmer at komme med dit punkt i tide og derfor sætter det på under ”Eventuelt” på selve dagen, da der ikke kan træffes beslutninger om disse emner. Læg dit punkt i bestyrelsens postkassen – senest d. 30. sep. (4 dage før generalforsamlingen). I vil også modtage en invitation til generalforsamlingen i jeres postkasse senest 8 dage før. Traditionen tro slutter vi af med smørrebrød. Vel mødt!

**Venlig hilsen**

**Bestyrelsen**